OpenLLM-France/wikimedia huggingface dataset:
# Worthington Hooker

Worthington Hooker (1806 - 6 de novembre de 1867) va ser un metge nord-americà, nascut a Springfield, Massachusetts. L'escola Worthington Hooker a New Haven, Connecticut, porta el seu nom.
Es va graduar a la Universitat Yale el 1825 i a la Universitat Harvard amb un títol en Medicina el 1829. Va practicar a Connecticut fins al 1852. Posteriorment, va ser professor de teoria i pràctica de medicina a Yale. Va ser vicepresident de l'Associació Mèdica Americana el 1864. Les seves principals obres són:
* Physician and Patient (Traducció: Metge i pacient) (1984)
* Homeopathy: An Examination of the Doctrines and Evidences (Traducció: Homeopatia: un examen de les doctrines i les evidències) (1852)
* Human physiology (Traducció: Fisiologia humana) (1854)
* Rational Therapeutics (Traducció: Terapèutica racional) (1857)
* Child's Book of Nature 3 volumes (Traducció: Llibre infantil de la natura 3 volúms) (1857)
El llibre de Hooker Physician and Patient ha estat descrit com la contribució més original dels Estats Units a l'ètica mèdica al segle XIX.

## Referències

* ↑ Registre d'obituari de Yale (anglès)
* ↑ Ruth R. Faden, Tom L. Beauchamp, in collaboration with Nancy M.P. King. A history and theory of informed consent. [Online-Ausg.].. New York: Oxford University Press, 1986. ISBN 0-19-503686-7.
# Terrier alemany

El Terrier alemany o Jagdterrier és una raça de Terrier de treball (working terrier en anglès), originari d'Alemanya, utilitzat per a la caça tant en superfície com excavant i buscant en caus. Se'l coneix també com a Terrier alemany de caça. Existeixen des del període d'entreguerres, tant per evitar l'entrada massiva de gossos de caça d'altres països, com per avivar la mitologia nacional amb la recuperació de races alemanyes extintes.

## Temperament

En els Jagdterriers es van desenvolupar totes les qualitats dels gossos de caça. Encara que normalment s'utilitzen per a la caça del teixó, de la guineu o de l'os rentador, també saben perseguir senglars, treure conills dels matolls i seguir pistes de sang com la del cérvol ferit.

## Referències

* Burns, Patrick. American Working Terriers, 2005. ISBN 1-4116-6082-X

## Enllaços externs

* Galeria d'imatges
* Vídeo Arxivat 2011-07-26 a Wayback Machine.
# Laberint lògic

Els laberints lògics són laberints amb moviments condicionats per normes especials que solen afectar les seqüències de les passes, determinar els llocs de comprovació i altres. Foren inventats a finals del segle xix. Hi ha de distints tipus:
* Els laberints de nombres: consisteixen en una quadrícula on alguns dels seus quadrats té un nombre dins. Un d'aquests quadrats que formen la quadrícula és l'entrada i un altre és l'eixida, el qual està buit. Cada nombre implica quantes caselles pot moure en qualsevol direcció.
* Els laberints multicursals: no se sap quina és l'entrada i quina és l'eixida, i el jugador cal que responga una sèrie de preguntes.
Tres alumnes de la Universitat Comlutense de Madrid van desenvolupar un programa per a dissenyar laberints lògics. Van crear laberints lògics al videojoc StarCraft.

## Referències

* 1 2 3 4 Ripoll, Oriol «Laberintos lógicos y toma de decisiones». Redes para la ciencia, 17, pàg. 68-69.
* ↑ Foltin, Martin. Automated Maze Generation and Human Interaction, 2011, p. 3 [Consulta: 3 abril 2016]. Arxivat 2014-05-13 a Wayback Machine.
* ↑ Deltell Mendicute, Juan; Lorente Sánchez, Alberto; Martínez Dotor, Jesús. Resolución de laberintos en StarCraft empleando aprendizaje por refuerzo, 2015. Arxivat 2016-04-14 a Wayback Machine.
# Miss International Queen

Miss International Queen és un concurs de bellesa per a dones transgènere de diferents nacionalitats. Té lloc anualment a Pattaya, Tailàndia, des de 2004. L'actual Miss International Queen és Jiratchaya Sirimongkolnawin de Tailàndia, que va ser coronada el 10 de març de 2017.

## Requisits del concurs

Les concursants han d'haver nascut homes, poden estar o no operades i han de tenir entre 18 i 35 anys. Addicionalment, les participants només poden representar al seu país de naixement, o el que està llistat en el seu passaport, i no han d'haver-se unit a cap revista o lloc web mostrant nuesa frontal total. Només al voltant de 25 concursants semifinalistes competeixen en la ronda final i cal que romanguin juntes per dues setmanes per participar en activitats com a sessions fotogràfiques, esmorzars amb oficials de la ciutat, sopars amb la premsa, visites a patrocinadors i a la comunitat local, activitats similars a les d'altres certàmens de bellesa.

## Referències

* ↑ «Brazilian Transgender Crowned as Miss International Queen 2013 (See Video)» (en anglès). International Business Times, 16-04-2017. [Consulta: 31 octubre 2015].
* ↑ Cristina, Rodrigo «Jiratchaya Sirimongkolnawin, la tailandesa que ha ganado el certamen Miss Trans». , p. El Español [Consulta: 15 abril 2017].
* ↑ «Miss International Queen 2014» (en en). , 07-11-2014, p. Hot Magazine [Consulta: 15 abril 2017].
* ↑ «Pinay transgender crowned Miss International Queen 2015». news.abs-cbn.com, 07-11-2015. [Consulta: 16 abril 2017].
* ↑ «Isabella Santiago es Miss International Queen». , 11-11-2014, p. El Nacional [Consulta: 15 abril 2017].
* ↑ «Miss International Queen 2013: Miss Brazil Marcelo Ohio Wins Transvestite Beauty Pageant» (en anglès). International Business Times, 04-11-2013. [Consulta: 16 abril 2017].
* ↑ «Miss International Queen 2012 Transsexual and Transgender Crown Goes to Philippines [PHOTOS]» (en anglès). International Business Times, 03-11-2012. [Consulta: 16 abril 2017].
* ↑ «Thailand's Sirapassorn Atthayakorn crownded as Miss Int'l Queen 2011» (en en). , 10-11-2011, p. whatsonxiamen.com [Consulta: 16 abril 2017].
* ↑ «Korean wins transvestite pageant in Thailand» (en anglès). The China Post, 21-11-2010. [Consulta: 16 abril 2017].
* ↑ «Gallery: The glitz and glamour of Miss International Queen 2009» (en anglès). CNN Travel, 03-11-2009. [Consulta: 16 abril 2017].
* ↑ «Miss International Queen 2007» (en en). , 11-11-2007, p. The Times of India [Consulta: 15 abril 2017].
* ↑ «Mexican transsexual crowned beauty queen» (en anglès). China Daily, 30-10-2006. [Consulta: 16 abril 2017].
* ↑ Griggs, Brandon «A transgender woman's journey from bullied to beauty queen» (en en). , 09-03-2017, p. CNN [Consulta: 15 abril 2017].
* ↑ Musiket, Yanapon «Opening opportunities» (en en). , 16-11-2011 [Consulta: 16 abril 2017]. «Pioneering the younger transgenders in the Kingdom were Treechada Petcharat and Tanyarat Jirapatpakon, who were crowned Miss International Queen in 2004 and 2007, respectively.»

## Enllaços externs

* Miss International Queen (anglès)
# Vorera

Una vorera o voravia és la part lateral d'una via urbana o una carretera, generalment més alta que la calçada, destinada al pas de vianants. En alguns tipus de carrers, com passeigs o rambles la vorera pot trobar-se en la part central, a més de les parts laterals, d'una via.
A la majoria dels països occidentals hi ha lleis que fomenten la remoció de les anomenades barreres arquitectòniques per tal de reduir les dificultats dels discapacitats, i les esmentades polítiques fan especial recalcament en les vorades de les voreres. Així, cal que les voreres tinguin rampes a les cantonades per permetre el trànsit fluid de persones en cadira de rodes.

## Vegeu també

* Amsterdammertje.
* Escocell
Viccionari
# Partit Nacional (Polònia)

El Partit Nacional (polonès Stronnictwo Narodowe) fou un partit polític polonès creat l'octubre de 1928 després de la transformació de la Unió Nacional Populista (Zwiazek Ludowa-Narodowy). Va aplegar la majoria de les forces de l'antiga va reunir a la majoria de les forces de Democràcia Nacional (Narodowe demokracja).
Va ser un dels principals opositors del règim de Sanacja durant les eleccions parlamentàries poloneses de 1930. El 1934 una de les principals faccions es va separar per a formar el Camp Nacional dels Radicals (Obóz Narodowe-Radykalny). Durant la Segona Guerra Mundial, molts activistes es van sumar a les organitzacions resistents Narodowe Siły Zbrojne (Forces Armades Nacionals) i a la Narodowa Organizacja Wojskowa (Organització Militar Nacional), alhora que col·laboraren amb el Govern polonès a l'exili. Perseguida a durant la República Popular de Polònia, el seu llegat el van mantenir algunes organitzacions d'emigrants. Després de la caiguda del comunisme el 1989, es va tornar a formar a Polònia dirigit per Maciej Giertych. El 2001 es va unir a la Lliga de les Famílies Poloneses.

## Resultats electorals
### Sejm

| Any | Vots | % | Escons | Govern |
| 1930 | 1,443,165 | 12.7 (#2) | 63 / 460 | Oposició |
# Lleó de Barcelona

El Lleó de Barcelona és un element del bestiari popular català que forma part del Seguici Popular de la Ciutat de Barcelona.

## Origen

La seva primera referència data de 1424 al Llibre de les Solemnitats de Barcelona, però no és fins al 1601 amb motiu de les festes de canonització de Sant Ramon de Penyafort que el trobem referenciat pròpiament com a gran figura amb carcassa i coronada. El trobem documentat al llarg del segle xvii i el segle xviii gaudint d'un reconegut prestigi popular pels seus brams i actuacions.
La seva representació corresponia al Gremi dels blanquers, amb seu a la Basílica del Pi, i quan sortia ho feia acompanyat de personatges amb màscares de lleó. Hi ha constància de la seva participació en la Processó per la beatificació de Sant Josep Oriol de 1801 i a les festes amb motiu de la pau de la Guerra dels Set Anys al 1837. També tenia una participació assídua a la processó de la Parròquia del Pi fins al 1870.

## Recuperació

Desapareguda ja la figura, en el procés de Recuperació de la Imatgeria Festiva de la Barcelona Vella el Lleó de Barcelona reapareix l'any 1993 de la mà de l'Associació d'Amics dels Gegants del Pi, entitat que s'encarrega del seu manteniment i de fer-lo sortir. La nova figura és obra de Manel Casserres i Boix. Com a membre del Seguici Popular de Barcelona, el lleó disposa de ball i música pròpia.

## Referències

* 1 2 3 4 Bestiari.cat - El Lleó de Barcelona
* 1 2 3 4 5 6 7 «Lleó de Barcelona». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Trần Văn Trà

Trần Văn Trà (província de Quảng Ngãi, Indoxina francesa, 1918 - Ciutat Ho Chi Minh, 20 d'abril de 1996) fou un polític i militar vietnamita, comandant del Vietcong, membre del comitè central del Partit Lao Dong (Partit Comunista del Vietnam) de 1960 a 1982, tinent general a l'exèrcit del Vietnam del Nord, president de la Comissió d'Afers Militars de l'Oficina Central del Vietnam del Sud (COSVN) (1964-1976).
Fill d'un paleta, Trà va néixer a la província de Quảng Ngãi l'any 1918. Es va unir al Partit Comunista d'Indoxina el 1938 i va passar els anys de la Segona Guerra Mundial en una presó francesa. Entre 1946 i 1954, Trà va lluitar contra els francesos a l'Exèrcit Popular del Vietnam i va arribar a general el 1961, comandant les forces comunistes de la meitat sud del Vietnam del Sud. Durant els dies de la Guerra d'Indoxina contra els francesos, el Viet Minh va reclutar a les seves files a més de 600 soldats japonesos derrotats.
El juny de 1946, alguns d'aquests seguidors japonesos van convertir-se en instructors en una escola militar creada pel Viet Minh a la província de Quảng Ngãi, lloc de naixement de Trà, per ensenyar habilitats de combat a més de 400 alumnes vietnamites. No se sap del cert si Trà va ser un dels organitzadors o assistents a aquesta escola d'entrenament militar.
Fou el comandant de 7a Regió Militar (1949-1950) i Sots-comandant de Cotxinxina (1951-1954).
Durant la Guerra del Vietnam contra els estatunidencs i sud-vietnamites, va dirigir l'atac contra Saigon a l'Ofensiva del Tet de 1968 i va comandar el Front B-2 durant l'Ofensiva de Pasqua.
Durant una trobada de caps militars nord-vietnamites l'any 1974 a Hanoi, Trà va argumentar en contra d'una estratègia conservadora pel següent any i va suggerir que la província sud-vietnamita de Phước Long fos atacada amb l'objectiu de posar a prova la reacció militar sud-vietnamita i estatunidenca. L'atac va ser un èxit i els Estats Units no va respondre militarment, fet que va provocar operacions comunistes més llargues i agressives. L'abril de 1975, Trà va convertir-se en comandant en cap del Quarter General A75 sota les ordres del general Văn Tiến Dũng durant l'Ofensiva de Pasqua, l'assalt final a Saigon que va portar a la capitulació del govern del Vietnam del Sud. Va ser viceministre de Defensa des de 1978 a 1982.
El 1982, va publicar Vietnam: A History of the Bulwark B-2 Theater, on revelava com el Politburó de Hanoi havia sobreestimat les seves pròpies capacitats militars i subestimat les dels Estats Units i Vietnam del Sud abans i durant l'Ofensiva del Tet. Aquests comentaris van ofendre i avergonyir als líders de la recentment unificada República Socialista del Vietnam i, en última instància, va conduir a la seva purga del partit. Va viure sota arrest domiciliari a Ciutat Ho Chi Minh fins a la seva mort el 20 d'abril de 1996.

## Referències

* ↑ «DiggerHistory.info - NVA and/or VC Awards». Arxivat de l'original el 2007-10-21. [Consulta: 18 gener 2013].
* 1 2 «Trần Văn Trà». Gran Enciclopèdia Catalana. Barcelona: Grup Enciclopèdia Catalana.
* ↑ Abuza, Zachary. Renovating politics in contemporary Vietnam. Boulder: Rienner, 2001, p. 180. ISBN 1555879616.
# Innes Ireland

Robert McGregor Innes Ireland va ser un enginyer, militar i pilot de curses automobilístiques escocès que va arribar a disputar curses de Fórmula 1.
Innes Ireland va néixer el 12 de juny del 1930 a Mytholmroyd, Yorkshire, Anglaterra i va morir de càncer el 22 d'octubre del 1993 a Reading, Berkshire, Anglaterra.

## A la F1

Va debutar a la tercera cursa de la temporada 1959 (la desena temporada de la història) del campionat del món de la Fórmula 1, disputant el 31 de maig del 1959 el GP dels Països Baixos al Circuit de Zandvoort.
Innes Ireland va participar en un total de cinquanta-tres proves puntuables pel campionat de la F1, disputats en set temporades diferents consecutives (1959 - 1966) assolí una victòria final en un GP i aconseguint un quart lloc en el campionat del món de pilots com a millor resultat.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1959 | Team Lotus | Lotus | Climax | MON | 500 | HOL 4 | FRA Ret | GBR | ALE Ret | POR Ret | ITA Ret | USA 5 | | 14è | 5 |
| 1960 | Team Lotus | Lotus | Climax | ARG 6 | MON 9 | 500 | HOL 2 | BEL Ret | FRA 7 | GBR 3 | POR 6 | ITA | USA 2 | 4t | 18 |
| 1961 | Team Lotus | Lotus | Climax | MON NVS | HOL | BEL Ret | FRA 4 | GBR 10 | ALE NC | | USA 1 | | | 6è | 12 |
| 1961 | Team Lotus | Lotus | Climax | | | | | | | ITA Ret | | | | 6è | 12 |
| 1962 | UDT-Laystall Racing Team | Lotus | Climax | HOL Ret | MON Ret | BEL Ret | FRA Ret | GBR 16 | ALE | ITA Ret | USA 8 | SUD 5 | | 16è | 2 |
| 1963 | British Racing Partnership | Lotus | BRM | MON Ret | | | | | ALE Ret | | | | | 9è | 6 |
| 1963 | British Racing Partnership | BRP | BRM | | BEL Ret | HOL 4 | FRA 9 | GBR Ret | ITA 4 | USA | MEX | SUD | | 9è | 6 |
| 1964 | British Racing Partnership | Lotus | BRM | MON DNS | HOL | | | | | | | | | 14è | 4 |
| 1964 | British Racing Partnership | BRP | BRM | | | BEL 10 | FRA Ret | GBR 10 | ALE | AUT 5 | ITA 5 | USA Ret | MEX 12 | 14è | 4 |
| 1965 | Reg Parnell Racing | Lotus | BRM | SUD | MON | BEL 13 | FRA Ret | GBR Ret | HOL 10 | ALE | | | | - | 0 |
| 1965 | Reg Parnell Racing | Lotus | BRM | | | | | | | | ITA 9 | USA Ret | MEX DNS | - | 0 |
| 1966 | Bernard White Racing | BRM | BRM | MON | BEL | FRA | GBR | HOL | ALE | ITA | USA Ret | MEX Ret | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 53 | 1 | 4 | 0 | 1 | 47 |
# La Morera (Òdena)

La Morera és una obra del municipi d'Òdena (Anoia) declarada bé cultural d'interès nacional.

## Descripció

Es tracta d'una masia de grans dimensions formada per diferents parts afegides i amb diferents annexes situats al voltant de dos patis a diferent nivell.
Els elements que més destaquen són la porta d'entada a l'edifici principal d'arc de mig punt amb dovelles, l'arc que comunica un pati amb l'altre (potser l'entrada original) i el cobert situat davant l'era.
Aquest és d'una sola planta i té un gran arc escarser que forma l'entrada a un gran espai cobert i amb un rellotge de sol a la façana.

## Història

A la llinda d'un cos annexa hi ha la inscripció "BENEHIDA SIA A LA SANTA IMMACULADA CONCEPCION DE LA BENAVENTRUADA VERGE MARIA 1794".

## Referències

* 1 2 3 4 «La Morera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].

## Enllaços externs

* «La Morera». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Better Days

Better Days (títol original: 少年的你, Shàonián dě nǐ) és una pel·lícula hongkonesa-xinesa de 2019 dirigida per Derek Tsang. La pel·lícula és una adaptació de la popular novel·la Shǎo nián dí nǐ, rú cǐ měi lì de l'autor Jiu Yuexi. Tracta de les vides d'una alumna víctima de l'assetjament escolar i d'un jove criminal. El film va guanyar múltiples premis de festival asiàtics i fou nominat als premis Oscar de 2020 a la categoria de millor pel·lícula internacional. S'ha subtitulat al català.

## Referències

* ↑ «Better Days». Goita què fan, ara!. [Consulta: 11 febrer 2024].
# La serp blanca: L'origen

La serp blanca: L'origen (xinès simplificat: 白蛇：缘起; xinès tradicional: 白蛇：緣起; pinyin: Báishé: Yuánqǐ;) és una pel·lícula de fantasia animada del 2019 dirigida per Amp Wong i Zhao Ji, amb producció d'animació per Light Chaser Animation. La pel·lícula es va inspirar en el conte popular xinès de la Llegenda de la serp blanca i es va estrenar a la Xina l'11 de gener de 2019. S'ha doblat i subtitulat al català.
Una seqüela, Bai She 2: Qing She jie qi, es va anunciar el 2020 i es va estrenar el 23 de juliol de 2021.
La pel·lícula s'ha presentat a festivals com el Festival Internacional de Cinema d'Animació d'Annecy, el Festival Internacional de Cinema Fantasia, Festival de Cinema de Londres, Festival de Cinema de Sitges, Festival Internacional de Cinema de Varsòvia, i l'Animation is Film Festival.

## Referències

* ↑ «《白蛇：缘起》改档1.11曝新海报». Mtime, 24-12-2018. Arxivat de l'original el 2020-01-22. [Consulta: 8 febrer 2019].
* ↑ «La serp blanca: L'origen». Desdelsofà.cat. [Consulta: 18 febrer 2024].
* ↑ «White Snake». Fantasia International Film Festival. Arxivat de l'original el 2019-08-22. [Consulta: 18 febrer 2024].
* ↑ «Buy tickets for White Snake | BFI London Film Festival 2019». British Film Institute.
* ↑ «WHITE SNAKE – Sitges Film Festival – Festival Internacional de Cinema Fantàstic de Catalunya». Sitges Film Festival.
* ↑ «WARSAW FILM FESTIWAL». Warsaw International Film Festival.
* ↑ «White Snake – Animation is Film». Animation Is Film Festival. [Consulta: 15 novembre 2019].
# Edith Pickles

Edith Pickles (Wilsden, 10 de maig de 1904 - Glasgow, 18 de març de 1984) va ser una gimnasta artística anglesa que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en el concurs complet per equips del programa de gimnàstica.

## Referències

* ↑ «Carrie Pickles Olympic Results». sports-reference.com. Arxivat de l'original el 18 d’abril 2020. [Consulta: 3 juny 2018].
# Adrià Domènech Fontana

Adrià Domènech Fontana (Vilafranca del Penedès, 18 de juliol de 2002) és un jugador de bàsquet català que pertany a la plantilla del CB Cartagena de la Primera FEB. Amb 2,10 metres d'alçada, juga en la posició d'ala-pivot.

## Trajectòria esportiva

Nascut a Villafranca del Penedès, Domenech és una ala-pivot format a la pedrera del Club Joventut Badalona. Després de jugar amb l'equip júnior, la temporada 2019-2020, el jugador és cedit al Club Bàsquet Prat de Lliga LEB Plata, en el qual va fer una mitjana de 3.4 punts, 2.8 rebots i 4.6 de valoració en 9 trobades.
La temporada 2020-21, torna a estar cedit al Club Bàsquet Prat de Lliga LEB Plata, amb el qual aconseguiria l'ascens a la Lliga LEB Or.
El 30 de juliol de 2021, és confirmat pel Club Bàsquet Prat per a disputar la Lliga LEB Or, sent la seva tercera temporada cedit pel Club Joventut Badalona. Durant aquella pretemporada va disputar un partit amistòs amb el primer equip de la Penya a Andorra.
El 5 d'agost de 2022, signa per l'Oviedo Club Bàsquet de la Lliga LEB Or.
El 8 d'agost de 2023, signa pel Reial Betis Bàsquet de la Lliga LEB Or. En el mes de gener de 2025 va rescindir el contracte amb l'equip sevillà i va fitxar per l'Odilo Cartagena.

### Selecció nacional

Va disputar el Campionat Europeu de Bàsquet Masculí Sub-16 de 2018 amb la selecció de bàsquet d'Espanya, aconseguint la medalla de plata.
El 2022 va ser part del combinat espanyol que va disputar l'Eurobasket Sub-20 de Montenegro, en que es va emportar l'or.

## Referències

* ↑ gigantes.com Atado por la Penya para el próximo lustro. Así está siendo la campaña de Adrià Domenech en LEB Plata, consultado en noviembre de 2020
* ↑ feb.es Adrià Domenech, talento y juventud para el CB Prat, consultado en julio de 2020
* ↑ cbprat.cat Adrià Domènech i Kriss Helmanis aportaran centímetres, encert i qualitat al projecte 2021/22, consultado en julio de 2021
* ↑ «Adrià Domenech». verdinegres.cat. [Consulta: 28 gener 2025].
* ↑ oviedobaloncesto.com Adrià Domènech refuerza el juego interior del Alimerka OCB, consultado en agosto de 2022
* ↑ realbetisbalompie.es Adrià Domenech, nueva incorporación del Real Betis Baloncesto, consultado en agosto de 2023
* ↑ Moya, Alejqndro «Adrià Domènech refuerza el juego interior del Odilo Cartagena». Cadena Ser, 28-01-2025 [Consulta: 28 gener 2025].

## Enllaços externs

* Perfil en feb.es
* Perfil en fiba.basketball
# Estació de Llinars del Vallès

Mapa sinòptic línia R2 :
Llinars del Vallès és una estació de ferrocarril propietat d'adif situada al sud-est de la població de Llinars del Vallès, a la comarca del Vallès Oriental. L'estació es troba a la línia Barcelona-Girona-Portbou i hi tenen parada trens de Rodalies de Catalunya de la línia R2 Nord dels serveis de rodalia de Barcelona, operats per Renfe Operadora.
Aquesta estació de la línia de Girona va entrar en servei l'any 1860 quan va entrar en servei el tram construït per la Camins de Ferro de Barcelona a Granollers (posteriorment esdevindria Camins de Ferro de Barcelona a Girona) entre Granollers Centre i Maçanet-Massanes, com a prolongació del ferrocarril de Barcelona a Granollers.
L'estació disposa de taquilla-cafeteria i està adaptada a Persones de Mobilitat Reduïda, ja que disposa de pas soterrani amb rampes, a més té connexió dos busos interurbans, un que la connecta amb Sant Antoni de Vilamajor i Sant Pere de Vilamajor i un altre que la connecta amb la urbanització de Can Massuet del Far pertanyent a Dosrius. L'edifici és un exemple d'edificis que van reemplaçar els originals per construccions més funcionals que les antigues estacions.
L'any 2019 va registrar l'entrada de 547.000 passatgers.

## Serveis ferroviaris

Rodalia de Barcelona :
| Procedència/Destinació | < | Línia | > | Procedència/Destinació |
| Aeroport Sants | Cardedeu | | Palautordera | Sant Celoni Maçanet-Massanes |

## Referències

* ↑ «Conegueu la línia R2 Nord». Generalitat de Catalunya. Arxivat de l'original el 2011-09-27. [Consulta: 11 gener 2012].
* ↑ «El ferrocarril a Catalunya i la seva evolució». Museu del Ferrocarril de Vilanova i la Geltrú. Arxivat de l'original el 2011-09-08. [Consulta: 15 gener 2012].
* ↑ «Anuari estadístic DPTOP 2019. Transport per ferrocarril». Departament de Territori i Sostenibilitat. Arxivat de l'original el 2024-03-28. [Consulta: 29 setembre 2022].

## Vegeu també

* Xarxa ferroviària de Catalunya
* Renfe Operadora